Dette var første gang vi var i Roma. Vi hadde hørt at det er vanskelig å bruke offentlig transport i Roma og var skeptisk da vi bodde såpass langt unna metrolinjene i Roma. Men verten vår sendte en oppklarende og fullstendig beskrivelse av stedet vårt og hvilke muligheter vi hadde med offentlig kommunikasjon. Beskrivelsen inneholdt også masse annet nyttig info for vårt opphold og gjorde at vi følte oss trygge når to voksne og våre to små barn satte kursen for Roma. Kommunikasjonen med vår vert var problemfritt hele veien og han besvarte raskt alle spørsmål vi hadde.

Verten vår hadde sørget for at vi ble møtt av en ventende taxi på flyplassen. Selv om vi ankom sent om kvelden kom verten og sørget for at vi fikk nødvendig informasjon om leiligheten og annen nyttig informasjon. Verten ga oss også noen gratis iskrem-kuponger til iskrem-butikken som var hendig lokalisert rett utenfor porten vår.

Leiligheten møtte absolutt våre forventninger og hadde en rekke detaljer og moderne utforming som falt i vår smak. Internett fungerte raskt og problemfritt og leiligheten var rent og velstelt. Et godt utstyrt kjøkken med gasskomfyrer, stekeovn og stort kjøleskap sørget for at vi kunne lage maten selv hvis vi ønsket det. Alle rom hadde egen air-condition som også var veldig bra. Leiligheten ligger også forholdsvis avskjermet fra veien bak to låste porter som gjorde at det var forholdsvis stille og rolig, samtidig som vi følte en ekstra trygghet.

Leiligheten ligger i et område et lite stykke unna sentrum, men det var problemfritt å komme til metrolinjene da det gikk ofte busser fra leiligheten til den nærmeste metrostasjonen (Furio Camillo). Det var en rekke kafeer og butikker i nærheten slik at vi hadde det vi trengte i umiddelbar nærhet. Iskrembutikken lå genialt rett over gata og var billig og med et stort utvalg av deilig italiensk is. Tre kafeer i nærheten hadde mange kaffevarianter av utsøkt italiensk kvalitet.

Vår reise, som var min kones 40-årsgave, ble vellykket, veldig takket for at Roma er en fantastisk by å være på, men også at vi fikk en absolutt god erfaring med vår leilighet og med vår vert. Vi anbefaler absolutt vår vert Fabrizio og hans leilighet til alle som ønsker å tilbringe ferien sin i Roma.